Ավիատիեզերական գիտության և տեխնոլոգիաների բաժին

Գիտության և օդատիեզերական տեխնոլոգիայի դեպարտամենտը (ԳՕՏԴ) (պորտ.՝ Departamento de Ciência e Tecnologia Aeroespacial; DCTA) ավիացիայի և տիեզերական թռիչքների ազգային ռազմական հետազոտական կենտրոնն է։ Այն ենթակա է Բրազիլիայի ռազմաօդային ուժերին։ Այն համակարգում է օդատիեզերական ոլորտին առնչվող բոլոր տեխնիկական և գիտական գործունեությունները, որոնց նկատմամբ հետաքրքրություն ունի Պաշտպանության նախարարությունը։ Կենտրոնը հիմնադրվել է 1953 թվականին։ Ներկայումս այնտեղ աշխատում են մի քանի հազար քաղաքացիական և զինվորական աշխատակիցներ։ Ինստիտուտներ ԳՕՏԴ-ի կամպուսի կազմում գործում է չորս ինստիտուտ։ Ավիացիայի և տիեզերքի ինստիտուտ (ԱՏԻ) Ավիացիայի և տիեզերքի ինստիտուտը (պորտ.՝ Instituto de Aeronaútica e Espaço) մշակում է նախագծեր ավիացիոն, օդային տարածքի և պաշտպանության ոլորտներում, ինչպես նաև համապատասխանատու է Բրազիլական տիեզերական առաքելության իրականացման համար։ Ավիացիայի տեխնոլոգիական ինստիտուտ (ԱՏեԻ) Ավիացիայի տեխնոլոգիական ինստիտուտը (պորտ.՝ Instituto Tecnológico de Aeronáutica) Բրազիլիայի ռազմաօդային ուժերի հիմնական կրթական հաստատություններից մեկն է։ Առաջադեմ հետազոտությունների ինստիտուտ (ԱՀԻ) Առաջադեմ հետազոտությունների ինստիտուտը (պորտ.՝ Instituto de Estudos Avançados) պատասխանատու է մաքուր և կիրառական գիտությունների զարգացման համար, այդ թվում՝ ֆոտոնիկա, միջուկային էներգիա, կիրառական ֆիզիկա, հեռազննման սենսորների համակարգեր և որոշումների աջակցման համակարգեր։ 2006 թվականին ԱՀԻ-ը գործարկեց T3 հիպերձայնային հողմային թունելը, որը ամենամեծն է Լատինական Ամերիկայում։ Արդյունաբերական խթանման և համակարգման ինստիտուտ (ԱԽՀԻ) Արդյունաբերական խթանման և համակարգման ինստիտուտը (պորտ.՝ Instituto de Fomento e Coodernação Industrial) իրականացնում է ռազմական ավիացիոն հավաստագրում և օդատիեզերական սարքավորումների հաստատում՝ հանդես գալով որպես կապող օղակ ինստիտուտների և արդյունաբերության միջև։ Մինչև 2006 թվականը այն իրականացնում էր քաղաքացիական օդանավերի հավաստագրման գործառույթները, որոնք ներկայումս գտնվում են Քաղաքացիական ավիացիայի ազգային գործակալության պատասխանատվության ներքո։ Թռիչքային փորձարկումների և հետազոտությունների ինստիտուտ (ԹՓՀԻ) Թռիչքային փորձարկումների և հետազոտությունների ինստիտուտը (պորտ.՝ Instituto de Pesquisas e Ensaios em Voo) պատասխանատու է թռիչքային փորձարկումների արշավների ուսուցման և իրականացման համար։ Այն հիմնադրվել է 1953 թվականին։ ԹՓՀԻ-ն ունի ռազմաօդային ուժերի առանձին էսկադրիլիա, որը տեղակայված է ԳՕՏԴ-ում և օգտագործում է A-29A Super Tucano, C-95BM և CM Bandeirante և C-97 Brasília ինքնաթիռները։ Թանգարան ԳՕՏԴ-ն պատասխանատու է նաև Բրազիլական օդատիեզերական հուշահամալիրի (պորտ.՝ Memorial Aerospacial Brasileiro) կառավարման համար։ Այն գտնվում է Սան Ժոզե դուս Կամպուսում, Սան Պաուլու նահանգում, Բրազիլիա։ Ծանոթագրություններ Արտաքին հղումներ ԳՕՏԴ կայք ԱՏԻ կայք ԱԽՀԻ կայք